સારાંશ માટે દસ્તાવેજ: એ વાત સાચી કે જીવનમાં પૈસો જ માત્ર સર્વસ્વ નથી, પણ તેના કારણે કરોડપતિ થઈ શકાય તેવા આઇડિયા વિચારતા અટકી જવું તે પણ જરૂરી નથી. એક આઇડિયા ચાલી જાય તો નવથી પાંચની નોકરીની જફા તો છુટે.

જોકે ગમે તેટલાં સપનાં જોઈએ, કરોડપતિ બની જવાનું સહેલું નથી. ખાસ કરીને યુવાનવયે જ કરોડો કમાઈ લેવા મુશ્કેલ હોય છે - પણ કેટલાક યુવાનોએ તે પણ કરી બતાવ્યું છે. 

બ્લૉગ લખવાથી માંડીને બિટકોઈનનું ટ્રેડિંગ કરીને આ યુવા કરોડપતિ થઈ ગયા છે. તેમણે પોતાના બેડરૂમમાં પડ્યા પડ્યા ઘોડા ઘડ્યા હતા અને એક દિવસ તે દોડતા પણ થઈ ગયા. 

ક્રિપ્ટોકરન્સીની કમાલ

એરિકા સ્ટેનફોર્ડ, 30, બર્કશાયર

એરિકા કહે છે, "પૈસાની બાબતમાં મારે પહેલેથી મુશ્કેલી હતી. હકીકતમાં ભૂતકાળમાં મારે માથે દેવું પણ થઈ ગયું હતું. પણ મને હંમેશા નવું શીખવાનું ગમતું હતું. 

"તેને કારણે જ કદાચ મને ક્રિપ્ટોકરન્સીમાં રસ પડ્યો હતો. સૌ પહેલાં મેં બિટકોઈન વિશે રેડિયો પર સાંભળ્યું હતું. આ એક ડિજિટલ કરન્સી છે. તમારી પાસે ઇન્ટરનેટ કનેક્શન હોય અને સ્માર્ટ ફોન હોય તો દુનિયામાં ગમે તેને પૈસા મોકલી શકો, બિલકુલ મફતમાં. 

"2009માં મેં આ સાંભળ્યું હતું, પણ તેના વિશે મિત્રો સાથે કે ડેડ સાથે ક્યારેય વાત કરી નહોતી.

"પરંતુ ગયા વર્ષે મને મારી સેલ્સ અને માર્કેટિંગની જોબમાં કંટાળો આવી રહ્યો હતો. 

"મારા મિત્ર જ્હોને બિટકોઇનમાં રોકાણ કરવાનું શરૂ કર્યું, તેની પાછળ પાછળ હું પણ બ્લોકચેઇન્સમાં (ક્રિપ્ટોકરન્સી માટેનો વર્લ્ડવાઇડ ડેટાબેઝ) રોકાણ કરવા લાગી હતી. 

"મેં વાંચ્યું કે તેના દ્વારા તમે ડાયમંડ ક્યાંથી આવ્યા તે જાણી શકો છો, ચોરાયેલા ઍન્ટિક્સની ભાળ મેળવી શકો છો અને સેકન્ડહૅન્ડ કારની હિસ્ટરી પણ તેમાંથી મળી જાય. મને તેમાં રસ પડી ગયો હતો અને મને ખ્યાલ આવ્યો કે આનો ઉપયોગ આ રીતે 'વાસ્તવિક જીવન'માં પણ થાય છે."

આ વિશે વધુ વાંચો

એરિકા ઉમેરે છે, "મેં 200 પાઉન્ડના બિટકોઇન ખરીદ્યા હતા અને બીજી પણ કેટલીક ક્રિપ્ટોકરન્સીમાં રોકાણ કર્યું હતું. હું ખાંખાખોળા કરીને સસ્તી ક્રિપ્ટોકરન્સી શોધી કાઢતી હતી. 

"આ રીતે મેં લગભગ 2000 પાઉન્ડ રોક્યા હતા. ક્રેટિડ કાર્ડમાંથી મેં રોકાણ કર્યું હતું. મને થોડા જ વખતમાં તેના 30,000 પાઉન્ડ મળી ગયા. તેનાથી મારું દેવું ચૂકવી દીધું અને બાકીના રોકી દીધા. 

"ત્યારે મેં વિચારેલું કે, 'અરે વાહ, આને કહેવાય અસલી પૈસા - તેથી મેં નોકરી છોડી દીધી અને આ જ કામ કરવા લાગી!' 

"મેં આખરે તેમાં ઝંપલાવ્યું અને સપ્ટેમ્બર...\nદસ્તાવેજની સમાન ભાષામાં સારાંશ:
ટીવીના લોકપ્રિય શૉની જેવો જ આ સવાલ છે (અને પેલું સિનાટ્રાનું જૂનું ગીત પણ છે કે) કોણ ના બનવા માગે કરોડપતિ?